JohanHeinsen/ENO huggingface dataset:
Lolland-Falsters Stifts-Tidende, 1846-09-24
Som vi erfare, hedder det i Dannevirke, vil der til Vinter foregaae nogen Forandring med Lærerpersonalet paa Rødding Høiskole. Cand. i Theol. Müller, som har taget anden Bestemmelse, forlader den, og den taber i ham en af sine redelige og ældste Lærere. Derimod er nu som fast Forstander ansat Pastor Helweg, der som Prædikant allerede har erhvervet sig et betydeligt Navn; han tiltræder denne Post, som siden Pastor Wegeners Tid interimistisk har været forestaaet af Prof. Flor, ved Begyndelsen af Vinterhalvaaret. Det har imidlertid særdeles glædet os at erfare, at Prof. Flor ikke destomindre agter at tilbringe den største Deel af Vinteren i Rødding og lade Høiskolen, saavidt hans Tid ikke paa anden Maade, er optagen, nyde godt af hans udmærkede Aandsgaver. Den duelige og af Eleverne meget afholdte Landvæsenslærer, Hr. Thomsen, forbliver ved Høiskolen, og som Lærer i Naturvidenskaberne kommer Cand. Jensen, hvem vi have hørt omtalsom en særdeles dygtig ung Mand, især som en fortrinlig Botaniker. Der vil saaledes findes meget betydelige Lærerkræfter, til Vinter paa Høiskolen, og den vil udentvivl ogsaa blive stærkt besøgt, da det rundt omkring meer og meer erfares og erkjendes, hvor stor og velsignelsesrig en Jndflydelse Opholdet paa Høiskolen i Rødding har udøvet paa de unge Mennesker, der have været saa lykkelige at kunne profitere deraf. Det er intet Under, at man flere Steder i Kongeriget arbeider paa at faae lignende Anstalter oprettede; men vi Nordslesvigere have vistnok al Grund til Glæde og Taknemlighed over, at vi allerede ere i Besiddelse af en saa herlig Indretning."
Lolland-Falsters Stifts-Tidende, 1846-09-24
Som bekjendt er Fædrelandet i disse Dage 3 Gange kort efter hinanden blevet beslaglagt, nemlig Nr. 214 for et Digt, der af Cancelliet betegnes som "fornærmeligt for Hs. Maj. Kongen; Nr. 216 for en Artikel med Overskrift: "Til det kgl. danske Cancellie, i hvilken Digtet, i det Væsentlige gjentages, og Nr. 219 for en Correspondentsartikel fra Nordslesvig, der skal indeholde en usømmelig og utilbørlig Kritik af Hs. Majestæts Regjeringshandlinger, samt for 3 af Börsenhalleoptagne Artikler af politisk Jndhold. I Anledning af disse, af Cancelliet stadfæstede Beslaglæggelser, hvormed altsaa følger Actioner, da "Fædrelandets Redaction ikke benytter den i alle disse Tilfælde tilbudte Anvendelse af sidste Membrum af § 3 i Pl. af 3die Juni d. A. (der, naar det Beslaglagtes Jndhold ikke ansees saa strafværdigt, at justitiel Paatale ikke bør undlades, overlader det til vedkommende Forfatter eller Redacteur selv, at undgaae Paatale ved Domstolene, imod at lade det beroe ved Beslaglæggelsen), meddeler Bladet følgende Oplysninger: "at det i vort Nr. 214 meddeelte Fragment af et slet tydsk Digt, var meddeelt, ikke for at fornærme Kongen, men, som udtrykkelig bemærket, for at gjøre Digtet og dets Forfatter til Gjenstand for Haan og Latter hos det danske Publicum, at Artiklen i vort Nr. 216 var en Ansøgning til det kgl. danske Cancelli, som forsøgte at gjøre Collegiet begribeligt, at det havde misforstaaet hiint Digt og Hensigten med dets Meddelelse, naar det havde stadfæstet dets Beslaglæggelse; at fremdeles den i vort Nr. 219 for i Tirsdags indførte Correspondentsartikel fra Nordslesvig, der skal indeholde usømmelig og utilbørlig Kritik, over Hs. Maj. Kongens Regjeringshandlinger, er skreven i fuldkommen loyal Aand og Tone fra et dansk Standpunct; at endelig, af de 3 af "Børsenhalle i samme Nr. optagne Noticer, der skulle være af politisk Jndhold, den første meddeler den Erklæring, som Olshausen o. Fl. have foreslaaet i et Borgermøde i Kiel til Forelæggelse paa Forsamlingen i Nortorf, den anden en mundtlig Yttring af Kongen af Bayern om den augsburgske Adresse til Sleswigholstein; den tredie endelig en Efterretning om, at den danske Regjering skal have andraget paa strengere Censur af den tydske Presse."
Lolland-Falsters Stifts-Tidende, 1846-09-24
J disse Dage har forladt Pressen: "Fortællinger af Adolph. Meyer, udgivne af M. Goldschmidt, (altsaa samme Firma, fra hvilket vi mod forrige Aars Slutning modtoge En Jøde).(Nord. Lit. Tid.)
Lolland-Falsters Stifts-Tidende, 1846-09-24
Den 13de de om Aftenen, er Hr. Garver Ravns Damp mølle ved Svendborg, som for omtrent 1 1/2 Aar siden afbrændte, atter tildeels gaaet op i Luer. Dog er det at haabe at den paa en Reise fraværende Eier ikke vil lide større Tab end Standsningen af Møllens Drift vil foraarsage, da Alt skal være assureret. Et meget beklageligt Tab led derimod Hr. Jnstitutbestyrer Jaad ved Branden af Dampmøllen, hvori tillige var opstillet en af ham netop i disse Dage fuldendt rotatorisk Dampmaskine efter den af ham opfundne Construction. Som bekjendt producerede Hr. Jagd ifjor det første Exemplar af sine rotatoriske Dampmaskiner, der imidlertid formedelst den mangelfulde Udførelse af Arbeidet, som det første Forsøg maatte frembyde under saa indskrænkede Forhold, foranledigede Opfinderen, til, efterat have erhvervet sig Patent paa sin Opfindelse saavel i England som her i Danmark, at forfærdige en anden og større Maskine end den første. Ved utrættelig Flid og Møie var det nu endelig lykkedes ham at overvinde alle Hindringer, som Udførelsen, al et saa vanskeligt Maskin=Arbeide var underkastet i en By, der er blottet for større mechaniske Værksteder, og at bringe en rotatorisk Maskine istand, der ved de gjentagne Forsøg som i den senere Tid anstilledes i Fleres Overværelse, ved at lade den arbeide ved samme Dampkjedel og under samme Forhold som den i Møllen værende Høitrykmaskine, kunde antages paa en saa afgjørende Maade at godtgjøre sit praktiske Værd, at den offentlige Prøve for kyndige og competente Videnskabsmænd skulde være foregaaet om faa Dage; men ved den ulykkelige Brand i Møllen led Maskinen desværre saa betydeligt af Jlden, at den antages for aldeles ødelagt, og Opfinderen vil saaledes atter see det Tidsrum fjernet, hvorhan haabede at høste Lønnen for Talent og Flid. – Aarsagen til Jldens Opkomst skal endnu ikke være opdaget, dog skal der være stærk Formodning om, at den er foranlediget ved Selvantændelse af et betydeligt Qvantum Barksmuk, som var henlagt i Møllen. (Sv. A.) Efter de sidste Breve fra Oldforskeren J. J. A. Worsaae, der med offentlig Understøttelse reiser i Skotland for at undersøge de derværende Minder og de gamle Nordboer, havde han efter et længere Ophold i London, hvor der var viist ham megen Forekommenhed og Opmærksomhed af de ypperste engelske Oldkyndige, bereist Shetlands og Orkne Øerne og befandt sig nu paa Hertugen af Southerlands Eiendomme i det nordlige Skotland, hvor han ogsaa nød al mulig Gjæstfrihed og velvillig Understøttelse af den rige Besidder, efter hvis Opfordring han er sendt derover. (Nord. Lit. Tid.
Lolland-Falsters Stifts-Tidende, 1846-09-24
Husum jubler. J en Beretning derfra af 11te Septbr. i Byens Ugeblad hedder det: "Kanonskud forkyndte os i afvigte Mandags Aftes, at der var skeet noget Overordentligt, og snart udbredte sig den glædelige Tidende, at der igjennem GeneralToldkammer- og Commerce-Collegiet var indløben allerhøieste Sanction paa det fuldstændige Havneproject, saaledes som Digeinspecteur Petersen var bleven enig om Samme, med de hollandske Jngenieurer, Brødrene Beyring. (Efter Forlydende omfatter dette Project, Anlæget af en Dokhavn, Aaens Rectification og Fordybning, den gamle Havns Udvidelse og Jndretningen af en ny Udskyllingsanstalt 3: "Spulanstalt.) Under den almindelige Jubel, som denne Efterretning udbredte, strømmede de paa Gaderne sammenstimlede Menneskeer strax til Dige inspecteur Petersens Bopæl, for at bringe denne udmærkede Mand, hvis utrættelige Arbeider og Virken man for en stor Deel skylder Havneanlægets Fremme, et Hoch, Næste Dag blev der baade Morgen og Aften skudt med Kanoner; alle Skibene flagede og fra Raadhuset, ja selv fra Kirketaarnet, varede festlige Flag.
Lolland-Falsters Stifts-Tidende, 1846-09-24
Torsdagen den 3die ds. fortæller Aftenbladet – fandt paa den Deel af Taarbek Strand, som ligger længst hen mod Papiirmøllen (vi vi vide ikke, hvorvidt det fandt Sted længere ned mod Bellevue) en mærkelig Agitation Sted blandt Fiskene. Himlen var skyfuld, Veiret blikstille og meget mildt, Vandet plumret, uklart og af en hvidagtig Farve. Talløse Skarer af forskjellige Slags Fisk, hvoriblandt Skaller, Aal, Aaleqvabber, samt Millioner af Reier tumlede sig i den vildeste Bevægelse ind mod Strandbredden. Vandet var saa aldeles opfyldt, at man kunde gribe Fiskene med Haanden fra Land, uden engang at vade ud. Med simple Riiskurve fiskede man Aal og Skaller i Mængde og kunde ved at trække en Kurv et kort Stykke gjennem Vandet siske 10 a 12 Potter Reier i et Øieblik. Kan nu nogen Naturkyndig angive Aarsagen til dette mærkværdige Phænomen, Er en Hvalfisk eller nogle Haifiske komme indi Sundet og have fremkaldt en uhyre Forskrækkelse blandt Fiskene og Reierne, og kunde muligt det plumrede Vand, der ellers altid her ved Kysten er krystalklart, hidrøre fra disse Uhyrers Parforce-Jagt lige ved Kysten – Aarhuus Avis berefter, at man den 14de ds. paa et Strøg af en halv Miils Vei ved Jyllands Østkyst, langs Caløe Viig fra Vrinderslev og Egense indtil Caløe Teglværk, havde det samme Særsyn, idet en Mængde levende Fisk af forskellig Slags, især Aal, fandtes i det opskyllede Tang, saa man kunde gribe dem med Hænderne.
Lolland-Falsters Stifts-Tidende, 1846-09-24
Aggersborggaard i Hanherred er for nogen Tid siden af Generaldecisor, Etatsraad v. Brink=Seidelin, med Besætning a. solgt til Hr. Forvalter Ovesen for 46,000 Rbd. (Corresp.) Kjøbenhavn, den 19de Septbr. Nortorfer-Forsamlingen, den berømte, med saa meget Bram anmeldte Forsamling i Nortorf, hvor Slesvigholsteinismen skulde vise sig i sin fulde Glorie, er aldeles gaaet i Vasken. Jstedetfor en Triumph, en Forherligelse af Slesvigholstenismen, er den bleven til et totalt Nederlag for den i enhver Henseende. Efter alle de Anstrængelser, der ere gjorte for at drive saa mange Mennesker sammen som muligt, havde vi virkelig ventet ved denne Leilighed at see Slesvigholsteenismen repræsenteret ved en 20,000 Mand; men see, Alt hvad man med den yderste Anstrængelse har kunnet drive op, var – circa 3000 Mennesker, og naar man derfra trækker Fruentimmer, Børn, og det store Antal blot Nysgierrige, bliver der maaskee ikke 100 veritable Slesvigholstenere tilovers, idetmindste er det vist, at da Storpraleren Tiedemann, efterat han med Spot og Spee havde maattet flygte fra Nortorf, i Neumünster forsøgte at faae en ny Forsamling istand, og erklærede, at han, naar 500 Mand vilde følge ham, vilde marschere til Kongen i Pløn, var han ikke istand til at faae disse 500 Mand dreven op. Det er et interessant statistisk Bidrag til at vurdere Slesvigholstenernes numeriske Styrke; det er et slaaende Beviis for, at den store Masse, der tilfulde indseer, at der ingen sandGrund er til Glage, ikke vil have Noget at gjøre med et exalteret Parties Optøier. Sandheden heraf bestyrkes endnu mere deraf, at der efter de paalideligste Efterretninger hersker den bedste Aand blandt Tropperne. J Rendsborg blev Hs. Maj. hilst med Jubel af Garnisonen, og vi vide af et Privatbrev, at da Oberst v. Høeg, Commandeur for det 5te Jægercorps i Kiel, tiltalede Corpset, og beklagede, at han, paa Grund af Omstændighederne, maatte fordre saa stræng Tjeneste af det, men at han haabede, at hver Mand vilde gjøre sin Pligt, raabte Jægerne; "Nur daran, Hr. Oberst, nur daran Efterat de Kielere, der havde været i Nortorf, vare komne hjem med en lang Næse, morede de sig om Aftenen med at slaae Ruderne ind hos Universitetets Curator, Etatsr. Jensen, og hos Politimesteren, Justitsraad Wittrock. Jægerpatrouiller adspredte Hobene, men der forefaldt ved denne Leilighed det første Optrin af en alvorligere Natur, hvorved dog ogsaa Jægercorpsets gode Aand viste sig. Lieutenant Scharffenberg fik nemlig en Steen i Ansigtet, der traf ham paa Munden, saa at flere Tænder faldt ud; men en Hornblæser, der stod ved Siden af Lieutenanten, trak strax sin Hirschfænger, og gav Gierningsmanden et saa eftertrykkeligt Hug, at han sikkert vil komme til at bære Mærke deraf.
Lolland-Falsters Stifts-Tidende, 1846-09-24
Efter Jndbydelse fandt der igaar en Forsamling Sted for at raadslaae om, hvorledes Hs. Majestæt skal modtages ved sin Hjemkomst. En Comitee blev nedsat til Sagens nærmere Arrangement, og til dens Medlemmer skulle efter Forlydende Professorerne Ursin og Rasmus Nielsen, Naalemager Hjorth og Gjørtler Dalhoff være blevne valgte.
Lolland-Falsters Stifts-Tidende, 1846-09-24
Efter hvad der i dette Øieblik meddeles os, har Copenhagen paa sin sidste Reise, under Fehmern, lidt Bræk paa Maskineriet, der vil gjøre, at det for en 4-6 Uger maa standse sine Farter. Christian den 8de, skal imidlertid overtage dens Route, og følgelig standse med Farten paa Stockholm. Tafelbaie, et Lyststed ved Strandveien, og HøeghsMinde, et Lyststed ved Ordrupsveien, hvilke begge Steder dog støde sammen og hvortil hører et Areal af 80 Tdr. Land, ere i disse Dage solgte til en Skræddermester heraf Staden for den enorme Sum af 34,000 Rbd. foruden en aarlig uafløselig Afgift af 4 Rbd. pr. Tde. Land, hvilken altsaa repræsenterer en Capital af 8000 Rbd. Vi troe, at den gode Mand havde gjort bedre i at blive ved sit Skrædderi, som ikke synes at have betalt sig saa daarligt for ham.
Lolland-Falsters Stifts-Tidende, 1846-09-24
Nykjøbing, den 24de Septbr. Efter Falsters Landboforenings Møde den 21de Juli, hvori Foreningen besluttede at opløse sig, bleve flere falsterske Bønder enige om i en Adresse til Hs. Majestæt Kongen at udtale deres Følelser i Anledning af det Rescript, som havde fremkaldt denne Landboforeningens Beslutning. Høstens travle Tid var imidlertid forhaanden, og forhindrede disse Mænd i at udføre deres Forsæt, indtil nu i disse Dage, da en Adresse af følgende Jndhold, med 62 Underskrifter, er afsendt til Hs. Majestæt Kongen: "Allernaadigste Konge Cancellie Circulairet af 8de November f. A. gjorde et smerteligt Jndtryk paa os falsterske Bønder, men Deres Kongelige Majestæts Svar til Landboforeningens Formand var saa tilfredsstillende, at vi nærede det visse Haab, at vor Forenings frihed igjen vilde blive os giengivet, og at ovennævnte Circulaire kun af en Misforstaaelse var bleven anvendt mod os, da vi ikke vare os Andet bevidste, end som ved alle vore Sammenkomster at have iagttaget den strængeste Agtelse for Loven og Respect for hver Mands lovlige Ret. Men da vi under 21de Julii d. A. atter samledes, deels for at tale om Communal-Anliggender, og deels for at overveie, hvad vi kunde have Trang til at petitionere til Stænderne om, blev der af Landboforeningens Formand forelæst os et allerhøieste Rescript af 12te Mai d. A., hvilket var ham tilstillet gjennem Stiftsøvrigheden, og som indcirklede vor Virksomhed inden saa snævre Grændser, at vi fandt os foranledigede til, strax at opløse Foreningen, da det hidtil kun har været mistænkelige Personer, der have været satte under Politiøvrighedens specielle Tilsyn. - Gid Deres Kongelige Majestæt kunde see ind i vore Hjerter, da vilde De blive forvisset om, hvilken Kjærlighed og Tillid vi nære til Deres Kongelige Majestæt, hvor høit vi skatte indre Landefred under en mild og kjærlig Regjering, samt med hvilken Rædsel vi betragte Borgerkrige, med alle dermed forbundne Elendigheder. Vore Medborgere, Landmændene paa de større Avlsgaarde, kunne samles hvor de ville, behandle hvilke Gjenstande de ville, uden iforveien at anmelde for Politimesteren hvorom de ville tale. Det er vor allerunderdanigste Bøn, at denne Frihed ogsaa maa giengives os.
Lolland-Falsters Stifts-Tidende, 1846-09-24
Gaarden Holgershaab her paa Falster med et Tilliggende af circa 190 Tdr. Land, iberegnet noget Skov og Tørvemose, er i denne Tid solgt, med Besætning og Inventarium samt en Deel Sæd, af Hr. Lieutenant Revenborg til Hr. Forpagter, Arnkiel i Gaabense for 30,000 Rbd.
Lolland-Falsters Stifts-Tidende, 1846-09-24
Kjøbenhavns Børscours den 22de Septbr. - Hamborger Banco a vista 197 1/2 pCt. Bank-Disconto 4 pCt. Dito paa Vexler paa Hamborg 4 pCt. Norske Speciessedler pr. 100 norske Sp. 197 Rbd.; Kjøbere. Svenske Sedler pr. Rdl. Rigsgjæld 47 1/2 a 47 3/4 Rbs. 4 pCt. kongelige Obligationer 104 1/4 a 104 1/4 Rbd. 3 pCt. engelsk danske dito 85 1/2 a 86 Pd. St. a 14 Bmk. Nationalbank=Actier 175 a 2 Rbd. Kjøbenhavn Roeskilde Jernbane-Actier 78 1/2 a 79 1/2 Species.
Lolland-Falsters Stifts-Tidende, 1846-09-24
Udenlandske Efterretninger. Joseph Henry er den 11te Septbr. tilligemed 7 andre dømte ført til Bagnoet i Toulon, for at udstaae sin Straf paa Galeierne. Da man forkyndte ham, at ingen mildere Straf var ham bevilget, udbrød han i den hæftigste Fortvivlelse, og forlangte Døden, som han havde ønsket og eftertragtet.
Lolland-Falsters Stifts-Tidende, 1846-09-24
Keiser Nicolaus har udfærdiget og Fyrst Paskewitsch over hele Kongeriget Polen kundgjort et keiserligt Ukas, der for endeel ophæver den vilkaarlige Behandling, Adelens livegne Bønder hidtil vare underkastede, fastsætter nøiere hvad de ere pligtige at udrette for deres Herskaber og stiller dem derhos under Regjeringens særdeles Beflyttelse. Det er aabenbart, at Hensigten, dermed er, at berøve den polske Adel sin Jndflydelse paa Almuen, og at knytte denne med dens Jnteresser nærmere til Regjeringen. Fra Bremerhaven ere i Løbet af afvigte August Maaned ikke færre end imellem 3 og 4000 tydske Udvandrere, mestendeels til de forenede Stater, men tildeels ogsaa til Texas, blevne indskibede. (Til Altona indtræffe endnu bestandig, i Særdeleshed, fra det østlige Holsteen og det oldenborgske Fyrstendømme Lübeck, talrige Familier, for at udvandre til America.)¬
Lolland-Falsters Stifts-Tidende, 1846-09-24
J Paris hersker allerede Dyrtid. Dette Aars Kornhøst i Frankrig regnes betydeligt under et middelmaadigt Aar. Rugen forslaaer neppe til Udsæden; Havren er aldeles bortsveden; Ærter, Bønner og Lindser ere særdeles sjeldne, Kaal og Rod væxter endnu mere, og Kartoffelsygen hærier i 12 Departementer. Den eneste Kornsort, der er god iaar, det er Hveden, men den er langtfra tilstrækkelig.
Lolland-Falsters Stifts-Tidende, 1846-09-24
Kartoffelsygdommen udbreder sig mere og meere i Norge og Sverrig og vækker stor Bekymring for Almuens Underhold i Vinter. J Norge har Prof. Maschmann, paa Opfordring af Departementet for det Jndre, meddeelt Oplysninger og Sygdommen, og i Sverrig har den berømte Botaniker Elias Fries i Upsala gjort dette af egen Drift. Sidstnævnte antager, at den nuværende Kartoffelgeneration er svækket, og at der behøves Frembringelse af en ny. – (Efter Forlydende mener den her i Danmark efter General=Toldkammerets Opfordring; ifjor til Sygdommens Undersøgelse nedsatte Comitee, at have fundet Sygdommens virkelige Aarsag, og at ved dens Opdagelse alle de tidligere Hypotheser falde sammen. Man kan med det Første vente Offentliggjørelsen af Comiteens Beretning herom til Collegiet.)
Lolland-Falsters Stifts-Tidende, 1846-09-24
Gudstjeneste. Paa Søndag afholdes Altergang i Nykjøbing Kirke; Skriftemaalet begynder Kl. 9 1/2.
Lolland-Falsters Stifts-Tidende, 1846-09-24
Avertissements. Aar 1846, den 9de Septbr., blev inden Kjøbenhavns Amts søndre Birkething afsagt Dom i Sagen No. 11 Landvæsens commis air, Lands-Over- samt Hof= og Stads=Rets=Procurator Knudsen contra Mecanicus og Dannebrogsmand Winstrup, og saaledes kjendt for Ret:
Lolland-Falsters Stifts-Tidende, 1846-09-24
De paaankede, i Kjøbenhavns Adressecontoirs Efterretninger for Aaret 1844, o 262, 265 og 279 af Jndstævnte, Mecanicus og Dannebrogsmand Winstrup, om og imod Citanten, Landvæsenscommissair, Landsoverrets- samt Hof= og Stadsrets=Procurator Knudsen, indrykkede Udladelser bør, forsaavidt de ifølge det Foranførte for Citanten ere befundne fornærmelige, døde og magtesløse at være, saa at de ikke komme Citanten til Skade paa Ære, Embede, gode Navn og Rygte, i nogen Maade, og bør Jndstævnte for sit i saa Henseende udviste Forhold til Kjøbenhavns Amts Fattigkasse bøde 50 Rbd. Sølv, samt være den i Forordningen 27de September 1799 6.20 omhandlede Censur undergiven i 1 Aar. Processens Omkostninger betaler Indstævnte til Citanten med 20 Rbd. Sølv. At efterkommes inden 15 Dage efter denne Doms lovlige Forkyndelse under Adfærd efter Loven." Hvilket herved, i Overeensstemmelse med Frdn. af 27de September 1799 § 20 bekjendtgjøres.
Lolland-Falsters Stifts-Tidende, 1846-09-24
Kjøbenhavns Amts søndre Birks Contoir, den 11te September 1846. Friederichsen.
Lolland-Falsters Stifts-Tidende, 1846-09-24
Undertegnede, der har været theologisk Candidat i henved 13 Aar, ønsker en Plads som Capellan pro persona. Aarhuus, den 9de Septbr. 1846. J. Seidelin. Undertegnede Madame Scharff her af Byen, Scharffs fraskilte Hustru i Præst, tilstaaer herved, at de Udladelser, som jeg til Felbereder Scharffs Æres Forkleinelse her i Byen har brugt imod ham, ere sagte i Hidsighed, hvorfor jeg herved tilbagekalder dem, saaledes at de i ingen Maade skulle komme ham til Skade paa gode Navn og Rygte, mod saa at Scharff hæver den mellem os ved Retten i den Henseende svævende Sag. Nakskov, den 23de Septbr. 1846. Marie Scharff, født Schoppe.
Lolland-Falsters Stifts-Tidende, 1846-09-24
Jfølge den til mig ved Folkefesten paa Ravnsby Bakke skete Opfordring, undlader jeg ikke herved at anmode de ærede Beboere af Musse og Fuglse Herreder, som maatte interessere sig for en "dansk Samfunds"Stiftelse, at samles med mig for at stifte et saadant førstkommende 6te October, Kl. 5 Eftermiddag, paa Gjæstgivergaarden i Saxkjøbing. Ved Folkefesten paatænktes naturligviis et folkeligt dansk Samfund, hvorfor min Anmodning ogsaa er ganske almindelig til alle dem, i de omtalte Herreder, som maatte have Jver for en saadan Sag. De som møde, og som maatte have danske Sangbøger, bedes at medtage disse. Taagerup Præstegaard, den 20 Septbr. 1846. Ærb. T. Heramb. Sognepræst for Taagerup og Thorslunde.
Lolland-Falsters Stifts-Tidende, 1846-09-24
Ved Nakskov Real- og Borgerskole bliver fra 1ste November, d. A. en Lærerplads ledig. Lønnen er 200 Rbd. aarlig; Læse timerne ugentlig 33; Læregjenstandene Skrivning, Regning og Dansk, som de almindeligviis læres i Borgerskoler; Ansættelsen, indtil videre midlertidig og paa 1/2 Aars Opsigelse. Ansøgninger, stilede til Directionen for Skolevæsenet i Lollands vestre Provstie, indgives inden Midten af October d. A. til Skolecommissionen, i Nakskov.
Lolland-Falsters Stifts-Tidende, 1846-09-24
Den som har laant W. Scotts Roman Stjernetyde, ren, paa hvis første Blad staaer Navnet "Møller, bedes at tilbagelevere den paa Adressecontoiret.
Lolland-Falsters Stifts-Tidende, 1846-09-24
Dampskibet, "Sjælland. S. O. M. Beck, Capitain ophører fra Fredagen den 25de September, da det afgaaer fra Nykjøbing til Kjøbenhavn, med sine Farter for iaar, hvilket herved bringes til almindelig Kundskab. J. P. Petersen. Formandskabet i det Lollands-Falsterske Brandforsikkrins-Selskab er fra 26de ds. atter overtaget af F. Knuth. Knuthenborg, den 23de Septbr. 1846. p. t. Formand.
Lolland-Falsters Stifts-Tidende, 1846-09-24
Enhver Landmand eller Bonde, som ønsker det, kan faae sit Sædekorn renset hos Undertegnede uden Betaling. Nakskov, den 21de September 1846. P. Lindeburg.
Lolland-Falsters Stifts-Tidende, 1846-09-24
Undertegnede, Præst i Ønslev, tilbyder den, der paa eget Ansvar vil stille og holde Artillerihest for Præstegaarden, aarlig C. C. Hansen. 25 Rbd. og et Læs Ho.
Lolland-Falsters Stifts-Tidende, 1846-09-24
Ved min Hjemkomst fra Hamborg er Undertegnedes Lager bleven forsyner med mange nye og smukke Kjole, & Kaabetöier samt Shawler, hvoraf især fremhæves: et stort Udvalg af franske Thibets i alle Farver, diverse mönstrede Sirtser, Mouselin de laine, PolkaRienzi med og uden Silke, mange smukke Shawler i de nyeste Mønstre, et stort Udvalg af indenlandske Gulvtæppetöier i flere forskjellige Mønstre til meget billige Priser, et Parti Damaskes og Breils Duge med og uden Servietter, ligeledes forskellige Haandklædedreiler, enkelt- og dobbeltlöbede Flinter fra et af de første Fabriker i Lüttich, enkelte fra 7 til 12 Rbd., dobbelte fra 18 til 25 Rbd.; flere smukke Crystal og slebne Glasvare som og smukke Forcellains Theestel; hvilket Alt anbefales til behageligst Gjennemsyn hos Nakskov, den 21de Septbr. 1846. J. E. J. Kieler.
Lolland-Falsters Stifts-Tidende, 1846-09-24
En Huusleilighed i en Stueetage, bestaaende af 2 Værelser og Kjøkken, ønskes tilleie snarest muligt. Adressecontoiret anviser.